Quines entitats apareixen en aquest text?
Francesca Cabrisses Vilàs   (Barcelona, 3 de gener de 1924 – Vilanova i la Geltrú, 11 de febrer de 2007) fou una mestra catalana, fundadora de l'Escola Llebetx de Vilanova i la Geltrú. Nascuda al barri de Vallcarca de Barcelona, durant la Guerra Civil va estudiar el batxillerat, alhora que treballava de mestra a l'escola on havia estudiat. Després de la guerra va fer la carrera de mestra a l'Escola Normal de Barcelona i la de Filosofia i Lletres a la Universitat de Barcelona. El 1945 es casà amb el vilanoví Josep Maria Ràfols Vidal i es traslladà a viure a Vilanova i la Geltrú. En aquesta vila participà activament en els moviments cristians locals i portà a terme una àmplia activitat d'ajuda social i humanitària. El 1965 protagonitzà, junt a cinc dones més, la protesta cívica coneguda com "la manifestació de les galledes", convocada per reclamar a les autoritats locals una solució a la manca d'aigua que patia Vilanova. Fou detinguda i condemnada a pagar una multa de 5.000 pessetes per aquests fets. El 1968, en quedar vídua, motivada pel moviment de renovació pedagògica i per la vocació educativa, fundà l'Escola Llebetx a casa seva. En créixer l'escola, adaptà la casa familiar a aquesta finalitat, fins que el 1975 es traslladà a Can Pahissa. El 1982 l'escola, constituïda com una cooperativa de pares, es traslladà a una nou edifici situat al sector de Sant Gervasi de Vilanova. En jubilar-se va promoure l'Aula d'Extensió Universitària per a la Gent Gran de la comarca del Garraf i fou presidenta de l'entitat que agrupa totes les aules d'aquest moviment a Catalunya.
Francesca Cabrisses Vilàs : persona, Barcelona : Entitat_Geopolítica, Vilanova i la Geltrú : Entitat_Geopolítica, Escola Llebetx : educació, Vallcarca : Entitat_Geopolítica, Guerra Civil : conflicte, Escola Normal de Barcelona : educació, Universitat de Barcelona : educació, Josep Maria Ràfols Vidal : persona, Vilanova : Entitat_Geopolítica, Can Pahissa : edifici, Sant Gervasi : Entitat_Geopolítica, Aula d'Extensió Universitària per a la Gent Gran : organització, Garraf : Entitat_Geopolítica, Catalunya : Entitat_Geopolítica